ત્રણ દિવસની ટ્રેનિંગ બાદ મહિલાઓને ‘ઈન્ટરનેટ સાથી’ પ્રોજેક્ટની સાઈકલ આપવામાં આવે છે. જે લઈને સ્વયંસેવી મહિલા ગામની અન્ય મહિલાઓને શીખવવા નીકળે છે. હાલ ગીર-સોમનાથ જિલ્લાનાં કુલ ૫૦ ગામોમાં ‘ઈન્ટરનેટ સાથી’ પ્રોજેક્ટની સાઈકલ પૂરી પાડવામાં આવી છે. મોબાઈલમાં મહિલાઓને પ્રથમ તો મોબાઈલ ઓન-ઓફ કેવી રીતે કરવો, સેલ્ફી કેવી રીતે લેવી, ફોટો પાડીએ તો કઈ જગ્યાએ સેવ થાય, મેમરીકાર્ડમાં ગીતો કેવી રીતે ડાઉનલોડ થાય, ગીત ચાલુ કેવી રીતે કરવું, ગેઇમ કેવી રીતે રમવી વગેરે સામાન્ય ફીચર્સ અંગે માહિતગાર કરાયછે. બાદમાં વિવિધ એપ્લિકેશન કેવી રીતે ડાઉનલોડ કરવી, તેનો ઉપયોગ કેવી રીતે કરવો, ઓનલાઈન ખરીદી કેવી રીતે કરાય, બેંક એકાઉન્ટ કેવી રીતે મેનેજ કરવું, વીજળીનું બિલ કેવી રીતે ભરવું જેવાં ઉપયોગી ફીચર્સ પણ શીખવવામાં આવે છે.